b'\n_START_ARTICLE_\nLietuvos kariuomen\xc4\x97s maisto davinys\n_START_PARAGRAPH_\nLietuvos kariuomen\xc4\x97s maisto davinys\xc2\xa0\xe2\x80\x93 sauso maisto davinys, Lietuvos kariuomen\xc4\x97s Materialini\xc5\xb3 resurs\xc5\xb3 departamento i\xc5\xa1duodamas kariams, kai n\xc4\x97ra galimyb\xc4\x97s juos apr\xc5\xabpinti kar\xc5\xa1tu maistu lauko pratyb\xc5\xb3 ir mokymu metu, per karines operacijas. Kariams j\xc5\xb3 i\xc5\xa1duodama tiek, kiek priklauso pagal patvirtintas maitinimo normas, t. y. vienam maitinimui\xc2\xa0\xe2\x80\x93 vienas sausojo davinio paketas. Sausojo davinio paketai tiekiami tik kariuomenei, o nedideliais kiekiais pagal sutartis gali b\xc5\xabti apr\xc5\xabpinami ir ugniagesiai bei \xc5\xa1auliai. Per metus nuperkama apie 200 t\xc5\xabkstan\xc4\x8di\xc5\xb3 saus\xc5\xb3j\xc5\xb3 davini\xc5\xb3.'